
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 117 

1 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης υπαλλή¬ 
λων που υπηρετούν στην κεντρική υπηρεσία και 
στις περιφερειακές του Υπηρεσίες του Οργανι¬ 
σμού Περίθαλψης Ασφαλισμένων Δημοσίου. 

Έγκριση Προγράμματος Μεταπτυχιακών Σπουδών 
του Παιδαγωγικού Τμήματος Δημοτικής Εκπαί¬ 
δευσης του Εθνικού και Καποδιστριακού Πανεπι¬ 
στημίου Αθηνών σε σύμπραξη με το Γενικό Τμήμα 
Μαθηματικών του ΤΈ.Ι. Πειραιά, με τίτλο «Εκπαι¬ 
δευτική Τεχνολογία και Ανάπτυξη Ανθρώπινων 


Πόρων». 2 

Αποδοχή παραίτησης Προέδρου του Διοικητικού 
Συμβουλίου του Οργανισμού Πιστοποίησης και 
Επίβλεψης Γεωργικών Προϊόντων (Ο.Π.Ε.ΓΈ.Π.) - 

Ν.Π.Ι.Δ.». 3 

Έγκριση Οργανισμού Εσωτερικής Υπηρεσίας Κέ¬ 
ντρου Κοινωνικής Φροντίδας Δήμου Διδ/χου. 4 

Χορήγηση άδειας άσκησης επαγγέλματος Κοινωνι¬ 
κού Λειτουργού κατηγορίας ΤΕ στον Βοριζανά- 

κη Ανδρέα του Ιωάννη και της Ελένης. 5 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Ζάχου Ειρήνη του Αλεξάν¬ 
δρου. 6 

Τροποποίηση της υπ’ αριθμ. 3/304/10.6.2004 από¬ 
φασης της Επιτροπής Κεφαλαιαγοράς «Κανονι¬ 
σμός Λειτουργίας του Συστήματος Αυλών Τίτ¬ 
λων» (ΦΕΚ Β/901/16.6.2004). 7 


Α ΠΟΦΑΣΕΙ Σ 

Αριθμ. 2/68263/0022 (1) 


Έγκριση ωρών υπερωριακής απασχόλησης υπαλλήλων 
που υπηρετούν στην κεντρική υπηρεσία και στις πε¬ 
ριφερειακές του Υπηρεσίες του Οργανισμού Περί¬ 
θαλψης Ασφαλισμένων Δημοσίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη : 

1. Τις διατάξεις του ν. 2768/1999 (ΦΕΚ 273/Α/1999). 


2. Τις διατάξεις του π.δ/τος 52/2001 (ΦΕΚ 41/Α/2001). 

3. Το υπ’ αριθμ. 179/16.11.2005 πρακτικό Δ.Σ. του 
Ο.Π.Α.Δ. 

4. Την ανάγκη υπερωριακής απασχόλησης των υπαλ¬ 
λήλων του Ο.Π.Α.Δ. λόγω αυξημένων υπηρεσιακών ανα¬ 
γκών. 

5. Την υπ’ αριθμ. 2/80345/0004/8.11.1999 κοινή υπουργική 
απόφαση περί μεταβιβάσεως της εξουσίας υπογραφής, 
σύμφωνα με το υπ’ αριθμ. 7 παρ. 1 του ν. 1943/1991. 

6. Το γεγονός ότι από την απόφαση αυτή προκαλείται 
δαπάνη ύψους οκτακόσιων χιλιάδων ευρώ (800.000,00 
ευρώ) περίπου που θα καλυφθεί από τις πιστώσεις του 
προϋπολογισμού του Ο.Π.Α.Δ., τρέχοντος οικονομικού 
έτους και ειδικότερα του Φ.0200, ΚΑΕ 0261. 

7. Τις διατάξεις του υπ’ αριθμ. 16 του ν. 3205/2003 
(ΦΕΚ 297/Α/23.12.2003). 

8. Την υπ’ αριθμ. 2/40508/0004/23.7.2004 απόφαση 
του Υφυπουργού Οικονομικών για μεταβίβαση αρμοδι¬ 
οτήτων και της εξουσίας να υπογράφουν «Με εντολή 
Υφυπουργού» στον Γ ενικό Γ ραμματέα Δημοσιονομικής 
Πολιτικής, αποφασίζουμε: 

Εγκρίνουμε την υπερωριακή απασχόληση τετρακοσί- 
ων (400) μόνιμων υπαλλήλων περίπου, που υπηρετούν 
στην Κεντρική Υπηρεσία του Ο.Π.Α.Δ. καθώς και στις 
περιφερειακές του Υπηρεσίες που θα απασχοληθούν 
μέχρι πενήντα (50) ώρες το μήνα στον καθένα, για το 
χρονικό διάστημα από 1.1.2006 έως 31.5.2006, για υπε- 
ρωριακή απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως απαραίτητη για τους εξής λόγους: 

Η υπερωριακή απασχόληση του προσωπικού κρίνεται 
απαραίτητη για να ανταποκριθούν οι υπηρεσίες μας στο 
αυξημένο έργο που προκύπτει από την λειτουργία του 
νεοσύστατου Οργανισμού μας, καθώς υπάρχει έλλειψη μό¬ 
νιμου προσωπικού και το προσωπικό δεν μπορεί να καλύψει 
πανελλαδικά τις αυξημένες ανάγκες που θα προκύψουν. 

Από την αλλαγή των Συνταγολογίων 

Από την εφαρμογή του Γραμμωτού κώδικα (όαίΌοάθ) 
στον έλεγχο της συνταγογράφησης. 

Από την επέκταση της εφαρμογής Λογισμικού του 
Ε.Μ.Α.Δ. σε όλες τις Υ.Π.Α.Δ. 

Από την ηλεκτρονική καταγραφή και τον έλεγχο των 
Ιατρικών επισκέψεων. Η δαπάνη που προκύπτει από 
την ανωτέρω υπερωριακή απασχόληση δεν υπερβαίνει 
το ύψος της σχετικής πίστωσης του προϋπολογισμού 

έτους 2006. Η υπερωριακή απασχόληση των υπαλλήλων 
θα πραγματοποιείται από Δευτέρα έως και Παρασκευή 
και κατά τις ώρες από 15:00 -21:00. 

Η κατανομή των παραπάνω εγκριθεισομένων ωρών 
ανά συνεργείο, υπερωριακής απασχόλησης θα γίνει με 
απόφαση του Γεν. Δ/ντή του Ο.Π.Α.Δ., στην οποία θα 
προσδιορίζεται και το ακριβές αντικείμενο των εργα¬ 
σιών που θα εκτελεσθούν. 

Υπεύθυνοι για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζονται ο Γεν. Δ/ντής για την Κεντρική Υπηρεσία και 
οι Προϊστάμενοι των Υ.Π.Α.Δ. για τις Περιφερειακές 
Υπηρεσίες. 

Ο υπεύθυνος του κάθε συνεργείου θα βεβαιώνει την 
πραγματοποίηση της υπερωριακής απασχόλησης και 
την εκτέλεση των αντίστοιχων εργασιών. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει ένα μήνα πριν την δημοσίευσή 
της. 

Αθήνα, 23 Ιανουάριου 2006 
Οι Γ ενικοί Γ ραμματείς 

Δημ/κής Πολιτικής Υπουρ. Υγείας και 

Υπουρ. Οικον. και Οικονομικών Κοινών. Αλληλεγγύης 
Γ. ΚΟΥΡΗΣ ΠΑΣΧ. ΜΠΟΥΧΩΡΗΣ 

-Φ- 

Αριθμ. 143284 π.ε./Β7 (2) 

Έγκριση Προγράμματος Μεταπτυχιακών Σπουδών του 
Παιδαγωγικού Τμήματος Δημοτικής Εκπαίδευσης του 
Εθνικού και Καποδιστριακού Πανεπιστημίου Αθηνών 
σε σύμπραξη με το Γενικό Τμήμα Μαθηματικών του 
Τ.Ε.Ι. Πειραιά, με τίτλο «Εκπαιδευτική Τεχνολογία και 
Ανάπτυξη Ανθρώπινων Πόρων». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευμάτων «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. 31364/Β7/27.3.2002 (ΦΕΚ 411 τ. Β'/ 
5.4.2002) Υπουργική απόφαση «Σύμπραξη Τμημάτων 
ΤΕΙ στα Προγράμματα Μεταπτυχιακών Σπουδών των 
Πανεπιστημίων». 

5. Την απόφαση της Συγκλήτου του Εθνικού και Κα- 
ποδιστριακού Πανεπιστημίου Αθηνών (συνεδρίαση της 
24.11.2005). 


6. Την απόφαση της Γ ενικής Συνέλευσης Ειδικής Σύν¬ 
θεσης του Παιδαγωγικού Τμήματος Δημοτικής Εκπαί¬ 
δευσης του Εθνικού και Καποδιστριακού Πανεπιστημίου 
Αθηνών (συνεδρίαση της 20.9.2005). 

7. Τα αποσπάσματα πρακτικών του Συμβουλίου του 
Γ ενικού Τμήματος Μαθηματικών της Σχολής Τεχνολογι¬ 
κών Εφαρμογών του ΤΕΙ Πειραιά (πράξη 9/15.6.2005). 

8. Το απόσπασμα πρακτικού του Συμβουλίου του ΤΕΙ 
Πειραιά (πράξη 28/28.6.2005). 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2005 - 2006 τη 
λειτουργία Προγράμματος Μεταπτυχιακών σπουδών 
(Π.Μ.Σ.) με τίτλο «Εκπαιδευτική Τεχνολογία και Ανάπτυξη 
Ανθρώπινων Πόρων» του Παιδαγωγικού Τμήματος Δη¬ 
μοτικής Εκπαίδευσης του Εθνικού και Καποδιστριακού 
Πανεπιστημίου Αθηνών σε σύμπραξη με το Γ ενικό Τ μήμα 
Μαθηματικών της Σχολής Τεχνολογικών Εφαρμογών 
του ΤΕΙ Πειραιά σύμφωνα με τα εξής: 

Άρθρο 1 

Γ ενικές Διατάξεις 

Το Παιδαγωγικό Τμήμα Δημοτικής Εκπαίδευσης 
(ΠΤΔΕ) του Πανεπιστημίου Αθηνών σε σύμπραξη με το 
Γενικό Τμήμα Μαθηματικών το ΤΕΙ Πειραιά οργανώνει 
και λειτουργεί από το Ακαδημαϊκό έτος 2005 - 2006, 
Πρόγραμμα Μεταπτυχιακών Σπουδών (Π.Μ.Σ.) σύμφωνα 
με τις διατάξεις της απόφασης αυτής και τις διατάξεις 
των άρθρων 10 έως και 12 του ν. 2083/1992. Τη διοικητική 
υποστήριξη του προγράμματος έχει το Παιδαγωγικό 
Τμήμα Δημοτικής Εκπαίδευσης του Εθνικού και Καπο- 
διστριακού Πανεπιστημίου Αθηνών. 

Άρθρο 2 

Αντικείμενο - Σκοπός 

1. α) Αντικείμενο του Π.Μ.Σ. είναι η εκπαίδευση, προ¬ 
αγωγή της γνώσης και η έρευνα στον τομείς της Τε¬ 
χνολογίας Εκπαίδευσης και της Ανάπτυξης Ανθρώπινων 
Πόρων, 

β) Ειδικότερα, το Π.Μ.Σ αποσκοπεί στην εξειδικευμένη 
εκπαίδευση αποφοίτων Πανεπιστημίων και ΤΕΙ στην 
επιστήμη και στις τεχνολογίες της εκπαίδευσης και 
της ανάπτυξης των ανθρώπινων πόρων. Οι θεματικές 
ενότητες του αντικειμένου του Π.Μ.Σ. διακρίνονται σε 
τέσσερις επιμέρους γενικές θεματικές περιοχές: 

• στην παιδαγωγική με έμφαση στις εφαρμογές της 
στην τεχνολογική εκπαίδευση και στην εκπαίδευση 
ενηλίκων, 

• στη σύγχρονη καινοτόμο τεχνολογία που χρησιμο¬ 
ποιείται στην εκπαιδευτική διαδικασία και στην ανάπτυ¬ 
ξη του ανθρώπινου δυναμικού, 

• στις μεθόδους και τεχνικές ανάπτυξης των ανθρώ¬ 
πινων πόρων και 

• στη διοίκηση και διαχείριση εκπαιδευτικών μονάδων 
και της εκπαίδευσης εν γένει. 

2. Σκοπός του Π.Μ.Σ. είναι η απόκτηση εξειδικευμέ- 
νης επιστημονικής γνώσης και δεξιοτήτων από τους 
αποφοίτους στα προαναφερθέντα αντικείμενα ώστε 
να επιτύχουν: 

• την ανάπτυξη των ικανοτήτων τους για την ανάλυση 
και επίλυση προβλημάτων και 

• τη συγκρότηση επαρκούς γνωστικής υποδομής, χρή¬ 
σιμης για περαιτέρω έρευνα και μελέτη. 

Άρθρο 3 

Μεταπτυχιακοί τίτλοι 

Το Π.Μ.Σ. οδηγεί στην απονομή Μεταπτυχιακού Διπλώ¬ 
ματος Εξειδίκευσης στην «Εκπαιδευτική Τεχνολογία και 
Ανάπτυξη Ανθρώπινων Πόρων». 

Αρθρο 4 

Κατηγορίες πτυχιούχων 

Σο Π.Μ.Σ. γίνονται δεκτοί, πτυχιούχοι τμημάτων 
Πανεπιστημίων και ΤΕΙ της ημεδαπής ή αντίστοιχων 
τμημάτων αναγνωρισμένων ομοταγών Ιδρυμάτων της 
αλλοδαπής. 

Αρθρο 5 

Χρονική διάρκεια 

Η χρονική διάρκεια για την απονομή του Μεταπτυχι¬ 
ακού Διπλώματος Εξειδίκευσης ορίζεται σε τέσσερα 
(4) διδακτικά εξάμηνα τουλάχιστον. Για τους κατόχους 
σχετικών μεταπτυχιακών τίτλων θα υπάρχει δυνατότητα 
σύντμησης του χρόνου σπουδών. Η μέγιστη χρονική 
διάρκεια μέσα στην οποία οφείλει να ολοκληρώσει επι- 
τυχώς τις σπουδές κάθε μεταπτυχιακός φοιτητής θα 
καθορίζεται με απόφαση της Γ.Σ.Ε.Σ. 

Άρθρο 6 

Πρόγραμμα μαθημάτων 

1. Τα μαθήματα του Π.Μ.Σ. είναι εξαμηνιαία. Στα μαθή¬ 
ματα προβλέπονται ώρες διδασκαλίας (θεωρία, φροντι¬ 
στηριακές και εργαστηριακές ασκήσεις). 

2. Τα προσφερόμενα μαθήματα είναι: 

Α' Εξάμηνο 

α) Ποιοτικές και ποσοτικές μέθοδοι και προσεγγίσεις 
για την επιστημονική έρευνα 
β) Συστημικές προσεγγίσεις στην εκπαίδευση 
γ) Παιδαγωγικές θεωρίες και η εφαρμογή τους στην 
εκπαίδευση 

δ) Εφαρμογές της ψηφιακής τεχνολογίας στην εκ¬ 
παίδευση 
Β' Εξάμηνο 

α) Εφαρμοσμένη παιδαγωγική της τεχνολογικής εκ¬ 
παίδευσης 

β) Ανάπτυξη ανθρώπινων πόρων 
γ) Διοίκηση και διαχείριση πόρων εκπαιδευτικών μο¬ 
νάδων 

δ) Εφαρμογές πολυμέσων και συστήματα της ηλε¬ 
κτρονικής εκπαίδευσης 
Γ' Εξάμηνο 

α) Μέθοδοι και συστήματα αξιολόγησης της εκπαί¬ 
δευσης, 

β) Στρατηγική διοίκησης και διαχείρισης της εκπαί¬ 
δευσης. 

Οι φοιτητές υποχρεούνται να παρακολουθήσουν και 
δύο (2) εκ των παρακάτω προαιρετικών μαθημάτων: 

α) Σχεσιακές βάσεις δεδομένων και συστήματα δια¬ 
χείρισης βάσεων δεδομένων 
β) Σχεδιασμός και ανάπτυξη εφαρμογών στο Διαδί¬ 
κτυο 

γ) Συστήματα διαχείρισης γνώσης 
δ) Δημιουργικότητα στην εκπαίδευση 
ε) Εκπαίδευση ενηλίκων και δια βίου επιμόρφωση 
Δ’ Εξάμηνο 

Εκπόνηση διπλωματικής ερευνητικής εργασίας. 

3. Για τη λήψη του Μεταπτυχιακού Διπλώματος Εξει- 
δίκευσης απαιτείται η επιτυχημένη παρακολούθηση των 


δέκα (10) υποχρεωτικών μαθημάτων, δύο (2) εκ των προ¬ 
αιρετικών μαθημάτων και η επιτυχημένη εκπόνηση της 
διπλωματικής ερευνητικής εργασίας. 

Αρθρο 7 

Αριθμός εισακτέων 

Ο ετήσιος αριθμός εισακτέων στο πρόγραμμα ορί¬ 
ζεται μέχρι πενήντα (50) φοιτητές, εκ των οποίων το 
50% θα είναι πτυχιούχοι Τ.Ε.Ι, και 50% πτυχιούχοι Πα¬ 
νεπιστημίων. 

Αρθρο 8 
Προσωπικό 

Στο Π.Μ.Σ. θα απασχοληθούν μέλη ΔΕΠ του Εθνικού 
και Καποδιστριακού Πανεπιστημίου Αθηνών και μέλη ΕΠ 
του ΤΕΙ Πειραιά σε ίση αναλογία, καθώς και επιστήμονες 
της ημεδαπής και αλλοδαπής που διαθέτουν τα από το 
νόμο προβλεπόμενα προσόντα (παρ. 3 του άρθρου 12 
του ν. 2083/1992). 

Αρθρο 9 

Υλικοτεχνική υποδομή 

Τα συμμετέχοντα Τμήματα διαθέτουν την κτιριακή 
υποδομή, τις βιβλιοθήκες και τον υπάρχοντα εξοπλι¬ 
σμό για την υποστήριξη του Π.Μ.Σ.. Οι εξειδικευμένες 
ανάγκες του Π.Μ.Σ. θα καλυφθούν με προμήθεια πρό¬ 
σθετου εξοπλισμού, διαμόρφωση κατάλληλων χώρων, 
και εμπλουτισμό των βιβλιοθηκών. Στις περιπτώσεις που 
η κτιριακή υποδομή δεν είναι επαρκής επιτρέπεται η 
ενοικίαση τω απαραίτητων χώρων. 

Αρθρο 10 

Διάρκεια λειτουργίας 

Το Π.Μ.Σ. θα λειτουργήσει μέχρι το ακαδημαϊκό έτος 
2011-2012. Μετά τη λήξη αυτής της περιόδου επανεξε¬ 
τάζεται η αναγκαιότητα συνέχειας, τροποποίησης ή 
μη του Π.Μ.Σ. 

Άρθρο 11 

Κόστος λειτουργίας 

1. Το ετήσιο κόστος λειτουργίας εκτιμάται στο ποσό 
των εκατό πενήντα χιλιάδων (150.000,00) Ευρώ και ανα¬ 


λύεται ως εξής: 

α) Ανθρώπινο δυναμικό 127.000,00 

β) Δαπάνες Μετακινήσεων 1.500,00 

γ) Δαπάνες για εκπαιδευτικό υλικό 2.000,00 

δ) Αναλώσιμα 1.500,00 

ε) Δαπάνες Δημοσιότητας 1.250,00 

στ)Δαπάνες διοίκησης και διαχείρισης 12.500,00 

ζ) Αλλες Δαπάνες 4.250,00 

ΣΥΝΟΛΟ 150.000,00 


2. Το κόστος λειτουργίας του Π.Μ.Σ. θα καλύπτεται 
από τα δίδακτρα που θα καταβάλλονται από τους εκ¬ 
παιδευόμενους. 

Άρθρο 12 

Μεταβατικές Διατάξεις 

Όλα τα θέματα που τυχόν προκύπτουν και δεν προβλέ- 
πονται από την παρούσα απόφαση, θα ρυθμίζονται από τα 
αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2006 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 

Αριθμ. 244942 (3) 

Αποδοχή παραίτησης Προέδρου του Διοικητικού Συμ¬ 
βουλίου του Οργανισμού Πιστοποίησης και Επίβλε¬ 
ψης Γεωργικών Προϊόντων (Ο.Π.Ε.Γ.Ε.Π.) - Ν.Π.Ι.Δ.» 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Των άρθρων 30, 33, 34, 35 και 36 του ν. 2637/1998 
(ΦΕΚ Α 200), όπως η παρ. 1 του άρθρου 34 τροποποιή¬ 
θηκε και συμπληρώθηκε με τις παρ. 11 και 12 του άρθρου 
29 του ν. 3147/2003 (ΦΕΚ Α 135). 

β) Του άρθρου 32 παρ. 18 του ν. 2190/1994 (ΦΕΚ Α 
28). 

γ) Του άρθρου 4 του ν. 2198/1994 (ΦΕΚ Α 43). 

δ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ Α 98). 

2. Την υπ’ αριθμ. Υ1/10.3.2004 (ΦΕΚ Β 513) απόφαση 
του Πρωθυπουργού, «Μεταβολή τίτλων Υπουργείων και 
καθορισμός της σειράς τάξης των Υπουργείων». 

3. Την υπ’ αριθμ. 241232/6.5.2005 (ΦΕΚ Β 636) απόφα¬ 
ση του Υπουργού Αγροτικής Ανάπτυξης και Τροφίμων, 
«Ορισμός μελών Διοικητικού Συμβουλίου του Οργανι¬ 
σμού Πιστοποίησης και Επίβλεψης Γ εωργικών Προϊό¬ 
ντων (Ο.Π.Ε.Γ.Ε.Π.) - Ν.Π.Ι.Δ.». 

4. Την από 10.1.2006 παραίτηση του Προέδρου του Δι¬ 
οικητικού Συμβουλίου του Οργανισμού Πιστοποίησης και 
Επίβλεψης Γ εωργικών Προϊόντων (Ο.Π.Ε.Γ.Ε.Π.) - Ν.Π.Ι.Δ., 
Γεωργίου Βασιλείου Παπαβασιλείου. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του προϋ¬ 
πολογισμού του Νομικού Προσώπου Ιδιωτικού Δικαίου 
Ο.Π.Ε.Γ.Ε.Π. και του Κρατικού Προϋπολογισμού, αποφα¬ 
σίζουμε: 

Αποδεχόμαστε την από 10.1.2006 παραίτηση του Προ¬ 
έδρου του Διοικητικού Συμβουλίου του Οργανισμού 
Πιστοποίησης και Επίβλεψης Γεωργικών Προϊόντων 
(Ο.Π.Ε.Γ.Ε.Π.) - Ν.Π.Ι.Δ., Γεωργίου Βασιλείου Παπαβασι- 
λείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 11612/05 (4) 

Έγκριση Οργανισμού Εσωτερικής Υπηρεσίας Κέντρου 
Κοινωνικής Φροντίδας Δήμου Διδ/χου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Οργάνωση, διοίκηση, 
στελέχωση της Περ/ρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τ ις διατάξεις του άρθρου 12 του ν. 1188/1981 όπως 
αντικαταστάθηκε με το άρθρο 8 παρ. 5 ν. 2307/1995 και 
το άρθρο 1 παρ. 2 του ν. 2503/1997. 


3. Τις διατάξεις των άρθρων 198 και 203 του π.δ. 
410/1995. 

4. Τις διατάξεις του ν. 3106/2003 «Αναδιοργάνωση του 
Εθνικού Συστήματος Κοινωνικής Φροντίδας και άλλες 
διατάξεις». 

5. Την υπ’ αριθμ. 19 /2005 απόφαση του Διοικητικού 
Συμβουλίου του Κέντρου Κοινωνικής Φροντίδας Δή¬ 
μου Διδ/χου, που αφορά την σύνταξη και ψήφιση του 
Οργανισμού Εσωτερικής Υπηρεσίας του Κέντρου Κοι¬ 
νωνικής Φροντίδας Δήμου Διδ/χου, καθώς και την υπ’ 
αριθμ. 271/2005 απόφαση του Δημοτικού Συμβουλίου 
Δήμου Διδ/χου, που αφορά τη έγκριση της ανωτέρω 
απόφασης. 

6. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α') 

7. Την υπ’ αριθμ. 1/11/11.11.2005 γνωμοδότηση του Υπη¬ 
ρεσιακού Συμβουλίου Δημ. Υπαλλήλων Ν.Έβρου. 

8. Τις υπ’ αριθμ. 4308/6.7.2001 και 2550/1.10.2003 απο¬ 
φάσεις του Γ ενικού Γ ραμματέα Περιφέρειας «Περί με¬ 
ταβίβασης αρμοδιοτήτων», αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Κέντρου Κοινωνικής Φροντίδας Δήμου Διδ/χου, 
όπως παρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΚΕΝΤΡΟΥ ΚΟΙΝΩΝΙΚΗΣ ΦΡΟΝΤΙΔΑΣ 
ΔΗΜΟΥ ΔΙΔ/ΧΟΥ 

Άρθρο 1 

Διάρθρωση υπηρεσίας 

Οι υπηρεσίες του νομικού προσώπου λειτουργούν σε 
επίπεδο Διεύθυνσης 

Διεύθυνση Διοικητικών - Οικονομικών - Κοινωνικών 
Υπηρεσιών 

Η Διεύθυνση αποτελείται από τα εξής τμήματα. 

Α) Τμήμα Διοικητικού - Οικονομικού. 

1. Γ ραφείο Γ ραμματείας 

Β) Τμήμα Κοινωνικών Υπηρεσιών 

1. Γ ραφείο «Βοήθεια στο σπίτι» (Αυτοτελές). 

2. Γραφείο Κ.Κ.Φ. Ισαακίου, Ελληνοχωρίου, Διδ/χου, 
Καρωτής. 

Άρθρο 2° 

Αρμοδιότητες 

Α) Η Διεύθυνση συντονίζει και κατευθύνει το έργο 
του νομικού προσώπου. Γ ενικά μεριμνά για την εύρυθμη 
λειτουργία σύμφωνα με τον ισχύοντα κανονισμό. 

Β) Το Τμήμα Διοικητικό - Οικονομικό επιμελείται πα¬ 
ντός είδους διοικητικές και οικονομικές εργασίες του 
νομικού προσώπου. 

Γ) Το Τμήμα Κοινωνικών Υπηρεσιών 

Παρέχει προστασία σε άτομα ή ομάδες με προγράμ¬ 
ματα πρόληψης και αποκατάστασης και αποσκοπεί να 
δημιουργήσει προϋποθέσεις ισότιμης συμμετοχής των 
ατόμων στην οικονομική και κοινωνική ζωή και να τους 
εξασφαλίσει αξιοπρεπές επίπεδο διαβίωσης. 

Ασχολείταί: Με τον εντοπισμό των κοινωνικών προ¬ 
βλημάτων ,την συνεχή εξεύρεση τρόπων και υποδομών 
συνεχούς βοήθειας και ενίσχυσης των ενδεών και ατό¬ 
μων που μειονεκτούν βιοτικά. 

Την προστασία ευπαθών Κοινωνικών ομάδων και κάθε 
παρεμφερή προνοιακή και κοινωνική δραστηριότητα. 

Την Κοινωνική εργασία στην Γ' ηλικία και το άμεσο 
περιβάλλον τους. 

Την φροντίδα διαβίωσης των ηλικιωμένων συμπερι- 
λαμβανομένης της σίτισης και του χώρου διαμονής. 

Την ψυχαγωγία των ηλικιωμένων και την παροχή κάθε 
είδους φροντίδας. Την εισαγωγή τους σε ξενώνες ηλικι¬ 
ωμένων και μονάδες αποκατάστασης όταν δεν υπάρχει 
οικογενειακό περιβάλλον. 

Την οργάνωση, συντονισμό και δραστηριοποίηση εθε¬ 
λοντικών ομάδων και μεμονομένων εθελοντών. 

Αρθρο 3° 

Καθήκοντα και αρμοδιότητες 
Προϊστ. Τμ. Διεύθυνσης 

Ο Προϊστάμενος της Διεύθυνσης προίσταται των 
Τμημάτων και των γραφείων που υπάγονται στην αρ¬ 
μοδιότητα του. 

Φροντίζει για την υλοποίηση των κατά περίπτωση 
αποφάσεων των ιεραρχικά ανωτέρων διοικητικών επι¬ 
πέδων. 

Παρακολουθεί την άσκηση των αρμοδιοτήτων και των 
καθηκόντων των τμημάτων σε όλες τις βαθμίδες αυτών, 
όπως ορίζονται σύμφωνα με τις γενικές διατάξεις του 
νόμου και τα όσα με λεπτομέρειες ορίζονται στον πα¬ 
ρόντα Οργανισμό. 

Παρακολουθεί τη νομοθεσία και τη νομολογία γενικά 
που ενδιαφέρει τα Ν.Π.Δ.Δ και ενημερώνει τον Πρόεδρο 
του Δ.Σ και τους Προϊσταμένους των Τμημάτων. 

Ενημερώνει πάνω σε κάθε εισήγηση που γίνεται από 
όλα τα τμήματα και γραφεία τον Πρόεδρο του Δ.Σ ,ελέγ¬ 
χει όλα τα προς ενέργεια έγγραφα και μονογράφει 
τα σχέδια τους (όλα τα έγγραφα του Ν.Π.Δ.Δ χωρίς 
να εξαιρούνται και οι καταστάσεις μισθοδοσίας που 
συντάσσονται και υπογράφονται από τον καθ’ ύλην 
αρμόδιο υπάλληλο). 

Εισηγείται στον Πρόεδρο του Δ.Σ την λήψη ενδεδειγ- 
μένων μέτρων με σκοπό τον συντονισμό των επιμέρους 
ενεργειών των υπηρεσιών του Ν.Π.Δ.Δ. 

Συνεργάζεται με τις υπηρεσίες του Νομικού Προσώπου 
σε όσες περιπτώσεις τούτο επιβάλλεται για την προώ¬ 
θηση νομοθετημένων διαδικασιών, σε όσες θεωρείται 
αναγκαίο για την εύρυθμη λειτουργία γενικότερα. 

Ασκεί τις από το νόμο ή με εξουσιοδότηση ανατιθέ¬ 
μενες σε αυτόν λοιπές αρμοδιότητες. 

Παρακολουθεί τις έρευνες τις μελέτες και τα ειδικά 
σεμινάρια που γίνονται πάνω σε οργανωτικά θέματα 
με σκοπό την καλύτερη απόδοση των υπηρεσιών του 
Ν.Π.Δ.Δ. και την παροχή μεγαλύτερης και σωστότερης 
υπηρεσιακής προσφοράς. 

Επιμελείται την υλοποίηση των παρεχομένων νέων 
αρμοδιοτήτων στο Ν.Π.Δ.Δ παρέχοντας στο πρώτο στά¬ 
διο ουσιαστική βοήθεια και συμπαράσταση στις υπηρε¬ 
σίες του Ν.Π.Δ.Δ στις οποίες ανατίθεται. 


Επισημαίνει τις τυχόν ατέλειες που θα παρατηθούν 
στην λειτουργία των Υπηρεσιών του Ν.Π.Δ.Δ και ειση- 
γείται στον Πρόεδρο του Δ.Σ την επιβολή των κατά την 
γνώμη του αναγκαίων μεταβολών και την έκδοση των 
απαραίτητων γραπτών οδηγιών. 

Εποπτεύει αξιολογεί και προσανατολίζει το προσωπι¬ 
κό της διοικητικής ενότητας μεριμνώντας για την ανά¬ 
πτυξη και επιμόρφωση τους ,τη βελτίωση των συνθηκών 
εργασίας και την διατήρηση αρμονικών εργασιακών 
σχέσεων. 

Είναι υπεύθυνος για την τάξη και ευκοσμία που πρέπει 
να επικρατούν στους χώρους όπου οι υπηρεσίες του 
Ν.Π.Δ.Δ ασκούν τα καθήκοντα τους. 

Ασκεί κάθε άλλη αρμοδιότητα που πηγάζει από τη 
γενικότερη αποστολή του είτε αυτή δημιουργείται αυ¬ 
τοδίκαια κατά την άσκηση των καθηκόντων της διεύ¬ 
θυνσης είτε ανατίθεται από τον Πρόεδρο. 

Δέχεται τους πολίτες και παρέχει τις αναγκαίες δι- 
ευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. 

Εισηγείται συστήματα ενημέρωσης των δημοτών σχε¬ 
τικά με τις παρεχόμενες υπηρεσίες, τα δικαιώματα και 
τις υποχρεώσεις τους έναντι του Κέντρου. 

Συνεργάζεται με τους φορείς εκτός Κέντρου που σχε¬ 
τίζονται με τις λειτουργίες της διοικητικής μονάδας. 

Τον Προϊστάμενο Διεύθυνσης που απουσιάζει ή 
κωλύεται, αναπληρώνει στα καθήκοντά του ο Προϊ¬ 
στάμενος Τμήματος Διοικητικών - Οικονομικών -Υπη¬ 
ρεσιών. 

Άρθρο 4° 

Καθήκοντα Προϊσταμένων Τμημάτων 

Κάθε τμήμα έχει την ευθύνη για τη νόμιμη ,σωστή και 
αποδοτική λειτουργία των γραφείων που το συγκρο¬ 
τούν κάτω από την ενιαία διεύθυνση του Προϊσταμένου 
του Τμήματος και με τις αρμοδιότητες που ορίζονται 
για τον καθένα από αυτά. 

Ειδικότερα : 

Εισηγούνται ιεραρχικά τα θέματα της αρμοδιότητάς 
τους. 

Έχουν την ευθύνη για τον έλεγχο και τη θεώρηση 
όλων των εγγράφων των γραφείων της δικαιοδοσίας 
τους. 

Έχουν την ευθύνη για τη νόμιμη ,έγκαιρη και σωστή 
διεκπεραίωση των υποθέσεων της αρμοδιότητάς τους. 
Για το σκοπό αυτό συνεργάζονται, βοηθούν, συντονίζουν 
και κατευθύνουν τους υπαλλήλους που υπηρετούν μαζί 
τους για τη θεμελίωση των συναφών προς τις αρμοδι¬ 
ότητες αυτών ενεργειών της διοίκησης του Ν.Π.Δ.Δ σε 
σωστή και νόμιμη βάση, εξυπηρετούσα κατά κύριο λόγο 
τα συμφέροντα του Ν.Π.Δ.Δ . 

Συγκεντρώνουν στοιχεία δραστηριότητας και προό¬ 
δου της λειτουργίας της υπηρεσίας τους ,συντάσσουν 
και τηρούν εποπτικούς πίνακες ,τηρούν στατιστικά και 
άλλα χρήσιμα στοιχεία για την οργάνωση προγραμμά¬ 
των στο αντικείμενο της δραστηριότητας τους. 

Προμηθεύουν τα γραφεία της δικαιοδοσίας τους με 
τα απαραίτητα βοηθήματα για τη διευκόλυνση τους 
ώστε να κάνουν σωστά τη δουλειά τους. 

Α' ΜΟΝΙΜΟΥ ΠΡΟΣΩΠΙΚΟΥ 

Αρθρο 5° 

Οργανικές Θέσεις 




Α/Α 

Κλάδος 


Υπηρετούντες 

Επιπλέον 

Σύνολο 

1 

Κλάδος ΠΕ-2 Κοινωνική Διοίκηση και Κοινωνική Πολιτική 

- 

1 

1 

2 

Κλάδος ΤΕ4 Κοιν.Λειτουργών 


- 

1 

1 

3 

Κλάδος ΤΕ17 Διοικητικών-Λογιστικών 


1 

- 

1 

4 

Κλάδος ΔΕΙ Διοικητικό-Οικονομικό 


6 

1 

7 

5 

Κλάδος ΔΕ ΙΕΚ,ΤΕΕ Νοσοκόμων 


- 

1 

1 

6 

Κλάδος ΔΕ29 Οδηγών 


- 

1 

1 

7 

Κλάδος ΔΕ32 Μαγείρων 


1 

- 

1 

8 

Κλάδος ΥΕ Τεχν. Ειδικοτήτων 


1 

- 

1 

9 

Κλάδος ΥΕ 14 Βοηθ. μαγείρων 


- 

2 

2 

10 

Κλάδος ΥΕ16 Προς. Βοηθ.Υπηρ. 


1 

1 

2 

Β. ΠΡΟΣΩΠΙΚΟ ΜΕ ΣΥΜΒΑΣΗ ΑΟΡΙΣΤΟΥ ΧΡΟΝΟΥ (ΣΑΧ) με 5ωρη εργασία ημερησίως. 


Α/Α 

Κλάδος 


Υπηρετούντες 

Επιπλέον 

Σύνολο 


Βοηθ. Μαγείρου 


Οι ήδη υπηρετούντες μόνιμοι υπάλληλοι των Ν.Π.Δ.Δ 
που συνενώθηκαν οι οποίοι κατατάσσονται αυτοδίκαια 
σύμφωνα με το άρθρο 203 παρ. 6 του π.δ. 410/1995 
εντάσσονται σε αντίστοιχες θέσεις του ΟΕΥ ή σε συ- 
νιστώμενες προσωποπαγείς που καταργούνται με την 
κατά οποιοδήποτε τρόπο αποχώρηση από την υπηρεσία 
των υπαλλήλων που τις κατέχουν. 

Οι θέσεις των κατηγοριών ΠΕ, ΤΕ, ΔΕ κατατάσσο¬ 
νται στους βαθμούς Δ (εισαγωγικός) και μέχρι του Α 
καταληκτικός. 

Οι θέσεις των κατηγοριών ΥΕ κατατάσσονται στους 
βαθμούς Ε (εισαγωγικός) μέχρι τον Β καταληκτικός. 

Σε περίπτωση επέκτασης των βαθμών ή καθιέρω¬ 
σης νέων βαθμών για κάθε κατηγορία θα ισχύουν τα 
νεότερα. 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Δ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

(Εποχιακό προσωπικό για κάλυψη αναγκών). 

Πρόσληψη προσωπικού με σύμβαση εργασίας ιδιω¬ 
τικού δικαίου ορισμένου χρόνου για την κάλυψη επο¬ 
χιακών παροδικών και πρόσκαιρων αναγκών (άρθρο 18 
παρ. 12 του ν. 2503/1997). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του 
2190/1994 όπως ισχύουν σήμερα. 

Ο αριθμός των απασχολουμένων με αυτή τη σχέση 
εργασίας καθορίζεται ως εξής: 8 θέσεις διαφόρων ει¬ 
δικοτήτων που αναλύονται ως εξής : 

1. Κλάδος ΠΕΙ Ιατρού - Μία (1) θέση 

2. Κλάδος ΠΕ ψυχολόγου - Μία (1) θέση 

3. Κλάδος ΤΕ Φυσιοθεραπευτών - Μία (1) θέση 

4. Κλάδος ΔΕ Βοηθ.Νοσοκόμων - Μία (1) θέση 

5. Κλάδος ΔΕ Επιμελήτρια Πρόνοιας - Μία (1) θέση 

6. Κλάδος ΥΕ16 Εργάτες γενικών καθηκόντων - Δύο 
(2) θέσεις 

7. Κλάδος ΔΕ7 οδηγών - Μία (1) θέση 

Όσον αφορά τέλος τις οικονομικές προϋποθέσεις που 
θέτει η νομοθεσία για τη σύσταση κάθε νέας τακτικής 
θέσης στον ΟΕΥ (άρθρο 8 παρ. 5 ν. 2307/1995) δεν έχουν 
εφαρμογή για τη σύσταση των θέσεων του προσωπι¬ 
κού με σύμβαση εργασίας ιδιωτικού δικαίου ορισμένου 


χρόνου διότι αυτές οι θέσεις δεν θεωρούνται από το 
Σύνταγμα θέσεις τακτικού προσωπικού. 

Τα καθήκοντα τους ορίζονται ως των τακτικών υπαλ¬ 
λήλων που προβλέπονται στον Οργανισμό. 

Δ. ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 

Το Ν.Π.Δ.Δ μπορεί να έχει εξωτερικούς συνεργάτες 
με σύμβαση μίσθωσης έργου των οποίων τα καθήκο¬ 
ντα και οι υποχρεώσεις αναφέρονται στον κανονισμό 
λειτουργίας. 

Άρθρο 6° 

1. Στη Δ/νση του Ν.Π.Δ.Δ προΐσταται μόνιμος υπάλ¬ 
ληλος του κλάδου ΠΕ-2 Κοιν.Δ/σης και Κοινωνικής Πο¬ 
λιτικής με βαθμό Α, ελλείψει αυτού μόνιμος υπάλληλος 
ΤΕ-4 Κοιν.Λειτουργών με βαθμό Α' και ελλείψει αυτού 
μόνιμος υπάλληλος του κλάδου ΔΕΙ με βαθμό Α’. 

2. Στο τμήμα Διοικητικού - Οικονομικού Προΐσταται 
μόνιμος υπάλληλος του κλάδου ΤΕ17 Δ/κού -Οικ/κού με 
βαθμό Α,Β και ελλείψει αυτού μόνιμος υπάλληλος ΔΕΙ 
Διοικητικού με βαθμό Α’. 

3. Στο τμήμα Κοινωνικών υπηρεσιών προΐσταται μόνι¬ 
μος υπάλληλος του κλάδου ΤΕ -4 Κοιν.Λειτουργών με 
βαθμό Α,Β και ελλείψει αυτού μόνιμος υπάλληλος του 
κλάδου ΔΕΙ με βαθμό Α. 

Άρθρο 7° 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται 
από τις διατάξεις του π.δ. 22/1990 και του π.δ. 50/2001. 
Επίσης ο διορισμός, τα καθήκοντα, ο χρόνος εργασίας, 
η αστική ευθύνη, τα δικαιώματα, οι μεταβολές υπη¬ 
ρεσιακής κατάστασης, η εξέλιξη,οι ηθικές αμοιβές,τα 
πειθαρχικά αδικήματα κ.λπ. ορίζονται από τις διατάξεις 
του ν. 1188/1981, ν. 2190/1994, ν. 2307/1995, ν. 2503/1997 
που αφορούν το προσωπικό των Ο.Τ.Α. 

Άρθρο 8° 

Οι προβλεπόμενες από τον παρόντα ΟΕΥ θέσεις κατά 
κλάδο καλύπτουν όλους τους εργαζόμενους στο Ν.Π.Δ.Δ 
ανεξαρτήτως σχέσεως εργασίας καθώς και ορισμένο 
επιπλέον αριθμό θέσεων για την κάλυψη των υφιστα¬ 
μένων και μελλοντικών αναγκών των υπηρεσιών του 
Ν.Π.Δ.Δ . 

• Κατά την έναρξη της ισχύος του παρόντος Νομι¬ 
κού Προσώπου οι υπηρετούντες στο Κέντρο υπάλληλοι 
κατατάσσονται στις αντίστοιχες θέσεις των σχετικών 
κλάδων . 

• Η κατανομή του προσωπικού στις επιμέρους οργα¬ 
νικές μονάδες γίνεται με απόφαση του Διοικητικού συμ¬ 
βουλίου, λαμβάνοντας υπόψη τις λειτουργικές ανάγκες 
των μονάδων, τα προσόντα, την πείρα και τις γνώσεις 
των υπαλλήλων. 

• Η ισχύς του παρόντος αρχίζει από τη δημοσίευση 
του στην Εφημερίδα της Κυβερνήσεως. 

ΑΚΡΟΤΕΛΕΥΤΑΙΟ ΑΡΘΡΟ ΚΑΛΥΨΗ ΔΑΠΑΝΗΣ 

Η δαπάνη που προκαλείται σε βάρος του προϋπολο¬ 
γισμού του Κέντρου Φροντίδας Δήμου Διδ/χου προϋπο¬ 
λογίζεται στο ποσό των 359.523,77 € και η μισθοδοσία 
του υφιστάμενου προσωπικού καθώς και τα λειτουργικά 
έξοδα του Κέντρου Κοινωνικής Φροντίδας Δήμου Διδυ¬ 
μοτείχου, θα καλύπτονται σύμφωνα με το ν. 3146/2003 
άρθρο 14 από τις πιστώσεις του προϋπολογισμού του 
Υπουργείου Εσωτερικών Δημόσιας Διοίκησης και Απο¬ 
κέντρωσης. 

Πρόσληψη νέου προσωπικού θα γένεται ύστερα από 
σύμφωνη γνώμη του Δημοτικού Συμβουλίου για την 
εξασφάλιση των σχετικών πιστώσεων από τον προϋ¬ 
πολογισμό του Δήμου. 

Η ισχύς του παρόντος Οργανισμού αρχίζει από την δη¬ 
μοσίευση του στην Εφημερίδα της Κυβερνήσεως, οπότε 
παύει να ισχύει κάθε προηγούμενη απόφαση. 

Η απόφαση αυτή δημοσιευθεί στην Εφημερίδα της 
Κυβερνήσεως. 

Αλεξανδρούπολη, 12 Ιανουάριου 2006 

Με εντολή Γενικού Γραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 
-♦- 

(5) 

Χορήγηση άδειας άσκησης επαγγέλματος Κοινωνικού 
Λειτουργού κατηγορίας ΤΕ στον Βοριζανάκη Ανδρέα 
του Ιωάννη και της Ελένης. 

Ο ΝΟΜΑΡΧΗΣ ΗΡΑΚΛΕΙΟΥ 

Με την υπ’ αριθμ. 5350/2.1.2006 απόφαση του Νομάρχη 
Ηρακλείου χορηγείται άδεια άσκησης επαγγέλματος 
Κοινωνικού Λειτουργού στον Βοριζανάκη Ανδρέα του 
Ιωάννη και της Ελένης. 

Με εντολή Νομάρχη 
Η Προϊσταμένη Διεύθυνσης 

ΑΙΚ. ΑΝΔΡΙΤΩΤΗ 
-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Ζάχου Ειρήνη του Αλεξάνδρου. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την υπ’ αριθμ. Ε1/4/16.1.2006 απόφαση του Νομάρχη 
Θεσπρωτίας χορηγείται άδεια άσκησης επαγγέλματος 
Κοινωνικού Λειτουργού στην Ζάχου Ειρήνη του Αλε¬ 
ξάνδρου. 

Με εντολή Νομάρχη 
Ο Προϊστάμενος Διεύθυνσης 
Π. ΤΑΣΙΟΣ 


(7) 

Τροποποίηση της υπ’ αριθμ. 3/304/10.6.2004 απόφασης 
της Επιτροπής Κεφαλαιαγοράς «Κανονισμός Λει¬ 
τουργίας του Συστήματος Αυλών Τίτλων» (ΦΕΚ Β/ 
901/16.6.2004). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ 
ΕΠΙΤΡΟΠΗΣ ΚΕΦΑΛΑΙΑΓΟΡΑΣ 
(Απόφαση Δ.Σ. 24/367) 

Έχοντας υπόψη: 

1. Την παρ. 3 του άρθρου 105 του ν. 2533/1997 (ΦΕΚ 
Α/228/11.11.1997), όπως συμπληρώθηκε με την παρ. 1 του 
άρθρου 9 του ν. 2651/1998 (ΦΕΚ Α/248/3.11.1998) «Ρυθ¬ 
μίσεις θεμάτων της χρηματιστηριακής αγοράς, Συγ¬ 
χώνευση Οργανισμού'Υδρευσης Θεσσαλονίκης (Ο.Υ.Θ.) 
και Οργανισμού Αποχέτευσης Θεσσαλονίκης (Ο.Α.Θ.) 
και άλλες διατάξεις». 

2. Τα άρθρα 39 έως 58 του ν. 2396/1996 (ΦΕΚ Α/73/ 
30.4.1996) για τις «Επενδυτικές υπηρεσίες στον τομέα 
των κινητών αξιών, επάρκεια ιδίων κεφαλαίων των επι¬ 
χειρήσεων παροχής επενδυτικών υπηρεσιών και των 
πιστωτικών ιδρυμάτων και άυλες μετοχές». 

3. Το άρθρο 58 του ν. 2533/1997 (ΦΕΚ Α/137/11.11.1997) 
«Χρηματιστηριακή αγορά παραγώγων και άλλες δια¬ 
τάξεις». 

4. Την υπ’ αριθμ. πρωτ. 3473/19.12.2005 επιστολή του 
Κεντρικού Αποθετηρίου Αξιών Α.Ε. 

5. Το άρθρο 90 του π.δ. 63/2005 (ΦΕΚ Α/98/22.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα», αποφασίζει ομόφωνα: 

Άρθρο 1 

1. Στο άρθρο 13 της απόφασης 3/304/10.06.2004 προ¬ 
στίθεται παράγραφος 5 ως εξής: 

«5. Ο Χειριστής δηλώνει προς το Κ.Α.Α. ότι έχει εξουσι¬ 
οδοτηθεί από τον επενδυτή να εισπράττει τα αναλογού- 
ντα σε αυτόν μερίσματα για τον αριθμό των αξιών που 
είναι καταχωρημένες στον Λογαριασμό του επενδυτή 
του οποίου είναι Χειριστής. Ο επενδυτής δύναται, με 
σχετική αίτηση του στο Κ.Α.Α., η οποία θα πρέπει να έχει 
υποβληθεί στο Κ.Α.Α. τουλάχιστον πέντε εργάσιμες ημέ¬ 
ρες πριν από την ημερομηνία πληρωμής του μερίσματος 
όπως έχει ανακοινωθεί από την εκδότρια σύμφωνα με 
το άρθρο 279 του Κανονισμού του Χ.Α., να ανακαλέσει 
την εξουσιοδότηση που έχει παράσχει σύμφωνα με το 
προηγούμενο εδάφιο σε Χειριστή. Ο επενδυτής δύναται 
επίσης να δηλώσει προς το Κ.Α.Α. ότι δεν επιθυμεί να 
εισπράττει τα μερίσματα των οποίων είναι δικαιούχος 
μέσω των χειριστών της Μερίδας του.» 

2. Η παράγραφος 1 του άρθρου 19 της απόφασης 
3/304/10.06.2004 αντικαθίσταται ως εξής: 

«1. Το Κ.Α.Α. προβαίνει σε μεταβολή οποιουδήποτε 
στοιχείου Μερίδας, πλην του ΚΑΜΕ, κατόπιν σχετικής 
αίτησης του δικαιούχου. 

Με εξαίρεση τα στοιχεία των παραγράφων 2.α.αα.ί. 
και 2.α.ββ.ί. του άρθρου 4 του παρόντος Κανονισμού τα 
στοιχεία αναγνώρισης και τα γενικά στοιχεία Μερίδας 
Επενδυτή μπορούν να τροποποιούνται και από τον Χει¬ 
ριστή κατόπιν γραπτού αιτήματος του δικαιούχου». 

3. Το άρθρο 39 της απόφασης 3/304/10.6.2004 αντι¬ 
καθίσταται ως εξής: 

Αρθρο 39 

Γνωστοποιήσεις στοιχείων δικαιούχων μερίσματος 

1. Σε περίπτωση διανομής μερίσματος, εφόσον πρό¬ 
κειται για ονομαστικές μετοχές, την επόμενη εργάσι- 

μη ημέρα μετά την ολοκλήρωση της εκκαθάρισης των 
χρηματιστηριακών συναλλαγών, που καταρτίστηκαν την 
ημέρα που η Εκδότρια είχε καθορίσει ως ημέρα προσ¬ 
διορισμού των μετόχων που δικαιούνται μερίσματος, το 
Κ.Α.Α. ακολουθεί την εξής διαδικασία: 

α. θέτει στη διάθεση της Εκδότριας, Αρχείο Προσδιο¬ 
ρισμού Δικαιούχων Μερίσματος, στο οποίο οι δικαιούχοι 
προσδιορίζονται με τα εξής στοιχεία: 
αα. Κωδικός Αριθμός Μερίδας Επενδυτή (ΚΑΜΕ), 
ββ. Στοιχεία αναγνώρισης επενδυτή, όπως αυτά εμ¬ 
φανίζονται στην αντίστοιχη Μερίδα, 
γγ. Συνολικό αριθμό αξιών ανά Μερίδα δικαιούχου, 
β. θέτει στη διάθεση της πληρώτριας Τράπεζας κα¬ 
τόπιν σχετικής εντολής της Εκδότριας: 

αα. Συγκεντρωτικό ηλεκτρονικό αρχείο θέσεων στη 
μετοχή της Εκδότριας ανά Χειριστή. 

ββ. Ηλεκτρονικό αρχείο με τις αναλυτικές θέσεις των 
δικαιούχων που: 

ί. Τηρούν τις μετοχές τους στον ειδικό λογαριασμό 
της μερίδας τους. 

μ. Τηρούν τις μετοχές τους σε μερίδες μη εμφανισθέ- 
ντων επενδυτών. 

μι. Δεν έχουν παράσχει ή έχουν ανακαλέσει τη σχετική 
εξουσιοδότηση στους Χειριστές τους για την είσπραξη 
του μερίσματος. 

2. Εφόσον πρόκειται για ανώνυμες αξίες, την επόμενη 
εργάσιμη ημέρα μετά την ολοκλήρωση της εκκαθάρισης 
των χρηματιστηριακών συναλλαγών, που καταρτίστηκαν 
την ημέρα που η Εκδότρια είχε καθορίσει ως ημέρα 
προσδιορισμού των μετόχων που δικαιούνται μερίσμα¬ 
τος, το Κ.Α.Α. ακολουθεί την εξής διαδικασία: 

α. εκδίδει στους δικαιούχους μερίσματος τις σχετικές 
βεβαιώσεις, 

β. καταρτίζει και θέτει στη διάθεση της Εκδότριας κα¬ 
τάσταση των εκδοθεισών βεβαιώσεων, η οποία περιλαμ¬ 
βάνει τον αύξοντα αριθμό της εκδοθείσας βεβαίωσης 
και το σύνολο των αξιών κάθε δικαιούχου, 
γ. θέτει στη διάθεση της πληρώτριας Τράπεζας κα¬ 
τόπιν σχετικής εντολής της Εκδότριας: 

αα. Συγκεντρωτικό ανά Χειριστή ηλεκτρονικό αρχείο 
θέσεων. 

ββ. Ηλεκτρονικό αρχείο με τις αναλυτικές βεβαιώσεις 
για τους δικαιούχους που: 

ί. Τηρούν τις μετοχές τους στον ειδικό λογαριασμό 
της μερίδας τους. 

ϋ. Τηρούν τις μετοχές τους σε μερίδες μη εμφανισθέ- 
ντων επενδυτών. 

μι. Δεν έχουν παράσχει σχετική εξουσιοδότηση στους 
Χειριστές τους για την είσπραξη του μερίσματος.» 

4. Η περίπτωση (α) της παραγράφου 1 του άρθρου 
47 της απόφασης 3/304/10.06.2004 αντικαθίσταται ως 
εξής: 

«1. Για την καταχώρηση στο Σ.Α.Τ. εξωχρηματιστηρια- 
κής μεταβίβασης αξιών λόγω κληρονομιάς ή κληροδο¬ 
σίας ακολουθείται η παρακάτω διαδικασία: 


α. Το Κ.Α.Α. με την προσκόμιση από οποιονδήποτε λη¬ 
ξιαρχικής πράξης θανάτου δικαιούχου Μερίδας ή άλλου 
επισήμου εγγράφου από το οποίο προκύπτει ο θάνατος 
δικαιούχου Μερίδας, ειδοποιεί τους Χειριστές των Λο¬ 
γαριασμών Χειριστή της Μερίδας του κληρονομουμένου, 
οι οποίοι οφείλουν να προβούν σε άμεση μεταφορά 
των αξιών που διαχειρίζονται από τους Λογαριασμούς 
αυτούς στον Ειδικό Λογαριασμό της εν λόγω Μερίδας. 
Την ίδια υποχρέωση μεταφοράς των αξιών στον ως 
άνω Ειδικό Λογαριασμό, καθώς και την υποχρέωση για 
σχετική ενημέρωση του Κ.Α.Α., έχουν οι Χειριστές, όταν 
προσκομισθεί σε αυτούς ληξιαρχική πράξη θανάτου 
επενδυτή ή άλλου επισήμου εγγράφου από το οποίο 
προκύπτει ο θάνατος επενδυτή, στη Μερίδα του οποίου 
διαχειρίζονται Λογαριασμό Χειριστή.» 

5. Η υποπερίπτωση (βγ) της παραγράφου 1 του άρθρου 47 
της απόφασης 3/304/10.06.2004 αντικαθίσταται ως εξής: 

«βγ. Η Εκδότρια της οποίας οι αξίες υπήρχαν σε Λο¬ 
γαριασμό -του κληρονομουμένου, μετά από αίτημα των 
κληρονόμων και αφού ολοκληρώσει τον έλεγχο των παρα¬ 
πάνω υπό (βα) δικαιολογητικών, προσκομίζει στο Κ.Α.Α. επι¬ 
στολή, την οποία συντάσσει με αποκλειστική της ευθύνη, 
και στην οποία προσδιορίζονται τα στοιχεία αναγνώρισης 
των κληρονόμων, ο Κωδικός Αριθμός Μερίδας Επενδυ¬ 
τή, οι ποσότητες που έκαστος κληρονομεί ή το ποσοστό 
συγκυριότητας ενός εκάστου, καθώς και οι Λογαριασμοί 
Χειριστή, στους οποίους θα μεταφερθούν οι αξίες αυτές. 
Στη συνέχεια, το Κ.Α.Α. μεταφέρει τις εν λόγω αξίες από 
τον Ειδικό Λογαριασμό της Μερίδας στους Λογαριασμούς 
των Μερίδων των κληρονόμων ή κληροδόχων.» 

6. Στο τέλος της υποπερίπτωσης (βα) της περίπτωσης 
(β) της παραγράφου 1 του άρθρου 47 της απόφασης 
3/304/10.06.2004 προστίθεται νέο στοιχείο 7 ως εξής: 

«7. Όταν η νομιμοποίηση των κληρονόμων γίνεται από 
το Κ.Α.Α. σύμφωνα με τα οριζόμενα στην παράγραφο 
βα. ανωτέρω και προσκομίζεται στο Κ.Α.Α. το πιστοποι¬ 
ητικό του άρθρου 105 του ν.δ. 118/1973, όπως ισχύει, δεν 
απαιτείται η προσκόμιση του πιστοποιητικού των περι¬ 
πτώσεων βα.2.ν. και βα.4.ν. του παρόντος άρθρου». 

7. Διαγράφεται η παράγραφος 3 του άρθρου 48 της 
απόφασης 3/304/10.06.2004 και αναριθμούνται οι υφι¬ 
στάμενες παράγραφοι 4, 5, 6 και 7 σε 3, 4, 5 και 6. 

Αρθρο 2 

1. Από τις διατάξεις της παρούσας απόφασης δεν 
προκαλείται δαπάνη σε βάρος του κρατικού προϋπο¬ 
λογισμού. 

2. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

